ભરૂચમાં નર્મદા નદી સંપૂર્ણ રીતે છલકાઇ રહી છે, ખતરાના નિશાન પર લગભગ 10 ફૂટ ઉપર વહી રહી છે. જેના પગલે ભરૂચના નીચલા વિસ્તારોમાં પાણી ભરાઇ ગયા છે. આવામાં લોકો પોતાના ઘરબાર છોડીને સુરક્ષિત સ્થાનો પર જવા માટે મજબૂર થઇ ગયા છે. નર્મદાના પાણી દ્વારા મચેલી તબાહીમાં ભરૂચ જિલ્લાના 36 ગામો સંપૂર્ણ રીતે પાણીની ઝપેટમાં આવી ગયા છે. લગભગ 15 હજાર હેક્ટર જમીન પર ઊભા પાકને નુકસાન થયું છે. પૂરમાં ફસાયેલા લોકોના રાહત અને બચાવ કામમાં સૂરત અને વડોદરાથી ફાયર બ્રિગેડ અને એનડીઆરએફની ટીમો લગાવવામાં આવી છે.